‘ভূতুড়ে’ ভোটারের খোঁজ আরামবাগে

হুগলি: ‘ভূতুড়ে’ ভোটারের (Fake Voter List) খোঁজ আরামবাগে (Arambagh Fake Voter)। দিব্যি জিবিত আছেন, অথচ তাদের মৃত বলে দেখিয়ে দেওয়া হয়েছে। আবার বাইরের কিছু লোককে অন্যস্থানে নিয়ে এসে ভোটার তালিকায় অন্তর্ভুক্ত করা হয়েছে। তাজ্জব এই কান্ডে রীতিমত হৈচৈ শুরু হয়ে গিয়েছে আরামবাগের আরান্ডি এলাকায়। এই খবর পেয়েই তড়িঘড়ি আরামবাগের জেলা তৃণমূল চেয়ারম্যান স্বপন নন্দী সটাং হাজির হয়ে যান এখানকার ২৬১ নং বুথে। ১৩ জনকে মৃত বানিয়ে দেওয়া হয়েছে। আবার ৯ জনকে অন্য স্থান থেকে এই বুথের তালিকায় অন্তর্ভুক্ত করে দেওয়া হয়েছে। এই দেখে যারা জীবিত আছেন তারা তো অবাক।হাসবেন নাকি কাঁদবেন তা বলতে পারছেন না। অথচ পুরাতন ভোটার কার্ড তিনি নিয়ে এসে দেখান।কিন্তু কি করে এই কান্ড হল, কারাই বা করল এই ভতুরে ব্যাপার। তা নিয়ে প্রশ্ন উঠতে শুরু করেছে।

আরও পড়ুন: বকেয়া বেতনের দাবিতে এবার বিক্ষোভ বিশ্ববাংলা বিশ্ববিদ্যালয়ে

তৃণমূলের অভিযোগ, এটা করেছে বিজেপি। বিজেপি প্রভাব খাটিয়ে নির্বাচন কমিশনকে দিয়ে এসব ভুতুরে কাণ্ড করেছেন। তৃণমূলের বিরুদ্ধ্ব চক্রান্ত করা হয়েছে কিন্তু মানুষ তো শেষ কথা বলবে।এরকম ভাবে প্রত্যেকটি বুথে অনুসন্ধান করলে দেখা যাবে আরও অনেক ভুয়ো ভোটারের নাম তুলে দেওয়া হয়েছে। আরান্ডির ২৬১ নং বুথের বাসিন্দা সবিতা ঘোষ। তিনি বেঁচে আছেন, অথচ তাকে বাদ দিয়ে দেওয়া হয়েছে। আবার অপর ব্যক্তি গৌড়চন্দ্র ঘোষ। তিনিও সশরীরে অবস্থান করছেন। তাকে মৃত বলে দেখানো হয়েছে। মঙ্গলবার স্বপন বাবুরা এলাকায় হাজির হন। আর অনুসন্ধান করতেই এই তথ্য তারা খুঁজে পান। আর তাতেই হৈ চৈ পড়ে যায়।তবে এই বিষয়ে তারা অভিযোগ করবেন বলেও জানান স্বপন বাবু।তবে বিজেপির পক্ষ থেকে পুরোপুরি অস্বীকার করা হয়েছে।তাদের বক্তব্য, তৃণমূল নাটক করছে।

অন্য খবর দেখুন